Statère Aunìte d'Americhe

Le **Statère Aunìte d'Americhe** (denominaziune ufficiale jndr'à lènga 'nglise: "United States of America"; abbreviaziune diffuse jndr'ô lengàgge comune: "Statère Aunìte", "USA", "Usa", "U.S.A.", "States"; sineddoche diffuse jndr'ô lengàgge comune: "Americhe") sonde 'na repubbleche federale ccu 'nu sisteme rappresendative de ll'Americhe settentrionale comboste da 50 statère e 'nu destritte federale (Washington, D.C.).

Le Statère Aunìte confinane a nord cu 'u Canada e a sud cu 'u Messiche, mendre ad est e ad ovest sonde vagnate respettivamènde da ll'oceane Atlandiche e da ll'oceane Pacifiche. Le acque territoriale de ll'Alaska - ô state cchiù gruèsse - confinane ccu 'a Russie (Stritte de Bering). Ô state de lle Hawaii jè furmate da 'nu arcipelaghe acchiate jndr'ô cindre de ll'oceane Pacifiche. 'U paise tène pure alcune territorie e vanne 'nzulare, sparse 'mbrà 'u mar de le Caraibe ed 'u Pacifiche.

Ccu 'na grannèzze de cchiù de 9,37 miglione de km² e ccu cchiù de 310 miglione de crestiáne, lle Statère Aunìte sonde 'u quarte paise cchiù granne d'u munne, ed 'u terze ccchiù populate. Lle Statère Aunìte sonde une de le pajèsere ccu 'a cchiù granna deversetate etneche ed 'a soje multiculturaletate jè 'u prudotte de 'na immigraziune su a 'na larije scale da lle cchiù svariate pajèsere de lle deverse continend.
L'economije statunitense jè 'a cchiù granne d'u munne, ccu 'na stime d'u prudotte 'nderne lorde (PIL) jnr'ô 2008 de 14.300 migliarde de dollare($) (ca stè rappresende 'u 23% d'u totale mondiale basate sus ad 'u PIL nnùmenale e quase 'u 21% d'u PIL calculate a paretate de putere d'acquiste). 

## Etnie
Pe' quanne arreguarde le **origgene** d'a popolazzione statunitense (stime d'u 2006) se calcule ca tènene le seguende discendenze (pure ce sule lundàne o parziale):

Cirche 40,7 miglione sonde afroamericane, combresi le gnure ispaneche.

Cirche 198 miglione sonde vianghe non ispaneche accussì scucchiáte: 

*  Tedesche 50,7 miglione 
*  Bretànneche 36,5 miglione 
*  Irlannese 36,5 miglione 
*  Tagliáne 17,8 miglione 
*  Frangese 11,8 miglione 
*  Pulacchhe 10 miglione 
*  Olannese 5 miglione 
*  Norveggese 4,6 miglione 
*  Svedese 4,4 miglione 
*  Russe 3 miglione 
*  Ungherese 1,5 miglione 
*  Danese 1,5 miglione 
*  Grice 1,4 miglione 
*  Armene 1,4 miglione
*  Purtughese 1,4 miglione

De minore consistenze quacche altre miglione rappresendate da lle pajèsere europèe ca non ge sonde elengate aqquà sus.

Cirche 15 miglione de crestiáne sonde de origgene asiateche, specialmènde:

*  Filippine 4 miglione 
*  Cenise 3,5 miglione
*  Indiane 2,7 miglione 
*  Vietnamite 1,6 miglione 
* + Coreane 1,5 miglione
*  Giappunise 1,2 miglione

Da 'na stime fatte jndr'ô 2007 resultavane 45,5 miglione de cittadine statunitense de origgene ispaneche (de qualsiase etnie) n'particolare:

*  Messicane 28 miglione 
*  Portoricane 4 miglione 
*  Cubane 1,5 miglione 
*  Salvadoregne 1,4 miglione 

Jndr'ô cenzimènde guvernative d'u 2009 lle statunitense ispaneche èrene cirche 48,5 miglione, cu 'nu 'ngremènde de quase 3 miglione de crestiáne jndre sule 2 anne.

Le native americane, de razze pure o n'combinaziune ccu otre etnie, sonde cirche 4,1 miglione.

L'immigraziune ispaneche ète pure ôsce a die 'a cchiù numerose (assaje sonde le clandestine trasùte illegalmènde da 'u Messiche) e se dice ca 'mbrà quacche decennie 'u numere de lle ispaneche ha ddà superà quidde de lle americane de lènga 'nglise.

Jè state pure calculate ca jndr'à lle Statère Aunìte jàvitane approssimativamènde 12 miglione de clandestine (*unauthorized immigrants*), prengepalmènde messicane, salvadoregne, guatemalteche, filippine.

## Divisiune amministrative
### Statère

'A dichiaraziune de 'ndependenze, n'origgene, ha state firmate da tredice de lle cingande statère ca ôsce a die stonne ccu furme lle Statère Aunìte ('a date 'mbrà parendese stè inneche l'epoche d'a lòre trasùte jndr'à confederaziune):

'Nu destritte scucchiáte, sutte 'a derette autoretate d'u Congresse, jè 'u , ce jè Washington, ca ète pure 'a capitale d'a federaziune.

Inoltre ce stonne pure alcune territorie espatriate ca depennone da lle Statère Aunìte:

### Condèe

'U seconne levèlle amministrative ète generalmènde quidde de lle condèe. Le 50 statère sonde scucchiáte jndre 3.141 condèe o enditate amministrative assimilabbele a jèdde. 'U rapporte 'mbrà statère, condèe e levèlle amministrative de grade cchiù vasce ète regulate jndre 'nu mode autonome jndr'à lle deverse statère d'a costituziune de ognune de jidde.

### Cetate

'U terzo levèlle amministrative, pure ce ccu 'mbortande defferenze jndr'à lle deverse statère, ète solitamènde quidde de lle cetate (*city* e *borough*). 'Na cetate occupe generalmènde 'na vanne d'u territorie de 'na condèe, me ce pòtene essere "cetate 'ndependente", 'u cui territorie non g'ète cumbrese jndre nisciune condèe, o le *consolidated city-county*, ce sonde cetate 'u cui territorie se sovrappone combletamènde a quidde d'a condèe de appartenènze. 'Nu case uneche ète 'nvece quidde d'a cetate de New York, 'u cui territorie copre 5 deverse condèe (rappresentate da lle 5 quartiere, o *borough*).

Le cendre urbane cchiù granne sonde tuttavije assaje cchiù spannùte de le lòre confine cettadine, e avènene idendifecate da 'na aree metropolitane. Le aree metropolitane cenzite da 'ô United States Census Bureau sonde 363. Jèdde comunque non ge costituiscone 'na enditate amministrative, me tènene 'na funziune esclusivamènde statisteche.

Jndr'ô 2008, l'83,6% d'a popolazzione javitàve jndre a n'arèe metropolitane. Da ll'anne 2000 'a cchiù granna crescite demografeche s'ète reggestrate specialmènde jndr'à lle cetate d'u sud ('a accusìdditte Sun Belt), n'particolare jndr'à lle aree metropolitane de Dallas, Houston, Phoenix, Miami e Atlanta, e jndr'à California Meridionale.

## Note

## Bibbliografije
* Maldwyn Jones, *Storia degli Stati Uniti d'America*, Meláne, Bompiani, 1984
* Samuel Eliot Morison - Henry Steele Commager, *Storia degli Stati Uniti d'America*, 2 voll., Firenze, La Nuova Italia, 1960.
* Allan Nevins - Henry Steele Commager, *Storia degli Stati Uniti*, Torino, Einaudi, 1960. 
* George B. Tindall - David E. Shi, *La grande storia dell'America*, 2 voll., Meláne, Oscar Mondadori, 1992.
* Furio Colombo, *America e libertà. Da Alexis de Tocqueville a George W. Bush*, Meláne, Baldini & Castoldi, 2005.

;Rapporte ccu l'Itaglie jndr'ô dopeuerre
* Nico Perrone, *[[De Gasperi]] e l'America*, Palermo, Sellerio, 1995.

## 'Ndruche pure

* Sciugrafije de lle Statère Aunìte d'Americhe
* Culture de lle Statère Aunìte d'Americhe
* Economije de lle Statère Aunìte d'Americhe
* Sisteme polìteche de lle Statère Aunìte d'Americhe
* Sisteme sanitarije de lle Statère Aunìte d'Americhe
* Costituziune de lle Statère Aunìte d'Americhe
* Pene de muèrte jndr'à lle Statère Aunìte d'Americhe
* Eleziune presidenziale de lle Statère Aunìte d'Americhe
* Clime de lle Statère Aunìte d'Americhe
* G2 (Cine-USA)

* Presidende de lle Statère Aunìte d'Americhe
* Andiamericanisme
* Bandiere de lle statère USA
* 'U lìbbre gnure de lle Statère Aunìte
* Esercite de lle Statère Aunìte d'Americhe
* Deritte umane jndr'à lle Statère Aunìte
* 51º State
* Bench trial
* Green Card
* Liste de lle Statère de lle Statère Aunìte d'Americhe pe' grannèzze
* Liste de lle Statère de lle Statère Aunìte d'Americhe pe' denzetate
* Lènga spagnole jndr'à lle Statère Aunìte

## Otre pruggette

## Collegaminde fore a Uicchipèdie
* Site de ll'ambasciate d'Itaglie a Washington DC
* Site de ll'ambasciate USA a Rome
* Schede de lle Statère Aunìte d'Americhe da 'u site Viaggiare Secure - Site curate da 'u Ministere de lle Estere e da ll'ACI
* Site ufficiale d'a Funnazione Itaglie USA
*  Site d'a Case Vianghe
*  Site d'u CENUS Americane
*  Site d'a Federal Reserve